તગડી (તા. ધંધુકા)

તગડી (તા. ધંધુકા) ભારત દેશના પશ્ચિમ ભાગમાં આવેલા  ગુજરાત રાજ્યના મધ્ય ભાગમાં આવેલા  અમદાવાદ જિલ્લામાં આવેલા કુલ ૧૧ (અગિયાર) તાલુકાઓ પૈકીના એક એવા  ધંધુકા તાલુકામાં આવેલું એક  ગામ છે. તગડી ગામના લોકોનો મુખ્ય વ્યવસાય ખેતી, ખેતમજૂરી તેમ જ પશુપાલન છે. આ ગામમાં મુખ્યત્વે ઘઉં, બાજરી, કપાસ, દિવેલી તેમ જ શાકભાજીના પાકની ખેતી કરવામાં આવે છે. આ ગામમાં પ્રાથમિક શાળા, પંચાયતઘર, આંગણવાડી તેમ જ દૂધની ડેરી જેવી સવલતો પ્રાપ્ય થયેલી છે.

ગામમાં મહાપ્રભુજીની ૮૪ બેઠકોમાંની ૬૮મી બેઠક આવેલી છે. આ ગામ બગોદરા-ભાવનગર રાજ્ય ધોરીમાર્ગ પર તાલુકા મથક ધંધુકાથી ૧૦ કિ.મી. દૂર આવેલું છે. ગામનાં પાદરે મોટું જૈન દેરાસર આવેલું છે. દેરાસરની બાજુમાંથી રેલમાર્ગ પસાર થાય છે, જેના પર રેલ્વે સ્ટેશન આવેલું છે (તગડી જંકશન). 


સંદર્ભ

શ્રેણી:ધંધુકા તાલુકો
શ્રેણી:ભાલ વિસ્તાર